****

**แผนปฏิบัติงานสำนักหอสมุด ประจำปีงบประมาณ 2564**

1. **ทบทวนและจัดทำแผนฯ วันที่ 14-16 กันยายน 2563 ณ สำนักหอสมุด มหาวิทยาลัยแม่โจ้**
2. **ถ่ายทอดแผนปฏิบัติงาน วันที่ 19 กุมภาพันธ์ 2564 ณ ห้องฝ้ายคำ สำนักหอสมุด**
3. **ทบทวนแผนปฏิบัติงานครั้งที่ 1 วันที่ 5 พฤษภาคม 2564 ออนไลน์ โปรแกรม MS Teams**

**สารบัญ**

|  |  |
| --- | --- |
|  | **หน้า** |
| หลักการและเหตุผล | 3 |
| ปรัชญา วิสัยทัศน์ พันธกิจ มหาวิทยาลัย | 3-4 |
| เอกลักษณ์ของมหาวิทยาลัย | 5 |
| ปรัชญา วิสัยทัศน์ พันธกิจ วัฒนธรรมองค์กร สำนักหอสมุด | 5 |
| วัตถุประสงค์ของแผนพัฒนาสำนักหอสมุด | 6 |
| ตัวชี้วัดของแผน | 6 |
| การวิเคราะห์สภาพการณ์แผนกลยุทธ์ | 7 |
| ด้านทรัพยากร | 7 |
| ด้านบริการ | 8 |
| ด้านเทคโนโลยีสารสนเทศ | 9 |
| ด้านบริหารจัดการ | 10 |
| ด้านบุคลากร | 11 |
| ด้านสถานที่ | 12 |
| สรุปประเด็นยุทธ์ศาสตร์สำนักหอสมุด ระยะ 5 ปี (พ.ศ. 2560-2564) | 13-16 |

|  |  |
| --- | --- |
|  |  |
|  |  |

**แผนปฏิบัติงานสำนักหอสมุด ประจำปีงบประมาณ 2564**

**หลักการและเหตุผล**

 ตามที่สำนักงานคณะกรรมการพัฒนาการเศรษฐกิจและสังคมแห่งชาติ (สศช.) ได้มีการจัดทำแผนพัฒนาเศรษฐกิจและสังคมแห่งชาติ ฉบับที่ 12 (พ.ศ. 2560-2564) เพื่อใช้เป็นกรอบกำหนดทิศทางและยุทธศาสตร์การพัฒนาประเทศ ซึ่งเป็นช่วงเวลาที่ประเทศไทยต้องเผชิญกับสถานการณ์ทางเศรษฐกิจและสังคมทั้งภายในและภายนอกประเทศที่เปลี่ยนแปลงต่างๆ ที่อาจก่อให้เกิดความเสี่ยงทั้งจากภายในและภายนอกประเทศ อาทิ กระแสการเปิดเศรษฐกิจเสรี ความท้าทายของเทคโนโลยีใหม่ๆ การเข้าสู่สังคมผู้สูงอายุ การเกิดภัยธรรมชาติที่รุนแรง ประกอบกับสภาวการณ์ด้านต่างๆ ทั้งเศรษฐกิจ สังคม ทรัพยากรธรรมชาติและสิ่งแวดล้อมของประเทศในปัจจุบันที่ยังคงประสบปัญหาในหลายด้าน เช่น ปัญหาผลิตภาพการผลิต ความสามารถในการแข่งขัน คุณภาพการศึกษา ความเหลื่อมล้ำทางสังคม ฯลฯ ทำให้การพัฒนาในช่วงแผนการพัฒนาฯ ฉบับที่ 12 จึงจำเป็นต้องยึดกรอบแนวคิดและหลักในการวางแผนที่สำคัญ ดังนี้ 1) การน้อมนำและประยุกต์ใช้หลักปรัชญาเศรษฐกิจพอเพียง 2) คนเป็นศูนย์กลางของการพัฒนาอย่างมีส่วนร่วม 3) การสนับสนุนการส่งเสริมแนวคิดการปฏิรูปประเทศ และ 4) การพัฒนาสู่ความมั่นคง มั่งคั่ง ยั่งยืน สังคมอยู่ร่วมกันอย่างมีความสุข

 ดังนั้นเพื่อให้แผนพัฒนาสำนักหอสมุดสอดคล้อง และตอบสนองทิศทางการพัฒนาประเทศตามแผนพัฒนาประเทศไทย 20 ปี และแผนพัฒนาเศรษฐกิจและสังคมแห่งชาติ ฉบับที่ 12 (พ.ศ. 2560-2564) นโยบายรัฐบาลและแผนพัฒนาการศึกษาระดับอุดมศึกษา รวมถึงเพื่อกำหนดทิศทางการพัฒนามหาวิทยาลัยให้มีคุณภาพ สมดุล และยั่งยืน สอดคล้องกับสถานการณ์ที่เปลี่ยนแปลง สำนักหอสมุด มหาวิทยาลัยแม่โจ้จึงได้ดำเนินการจัดทำแผนพัฒนาห้องสมุดระยะ 5 ปี (พ.ศ. 2560 - 2564) ขึ้น โดยกระบวนการจัดทำแผนฯ นี้ เน้นการมีส่วนร่วมจากทุกภาคส่วน ได้แก่ ผู้มีส่วนได้ส่วนเสีย คณะกรรมการประจำสำนักหอสมุด รวมถึงบุคลากรสำนักหอสมุด เพื่อให้ทราบความต้องการและแนวทางการพัฒนาโดยภาพรวมให้สมบูรณ์มากยิ่งขึ้น

**ปรัชญามหาวิทยาลัย**

มุ่งมั่นพัฒนาบัณฑิตสู่ความเป็นผู้อุดมด้วยปัญญา อดทน สู้งาน เป็นผู้มีคุณธรรมและจริยธรรม เพื่อความเจริญรุ่งเรืองวัฒนาของสังคมไทยที่มีการเกษตรเป็นรากฐาน

**ปรัชญาการศึกษา**

การจัดการศึกษาในรูปแบบการเรียนรู้จากการปฏิบัติ ที่บูรณาการกับการทำงาน ตามอมตะโอวาท งานหนักไม่เคยฆ่าคน มุ่งให้ผู้เรียนมีทักษะการเรียนรู้ตลอดชีวิต สามารถพัฒนาทักษะเดิมสร้างทักษะใหม่ มีวิธีคิดการเป็นผู้ประกอบการมีทักษะการใช้เทคโนโลยีดิจิทัล และทักษะการสื่อสาร มีความตระหนักถึงสังคมและวัฒนธรรมยึดมั่นในความสัมพันธ์ระหว่างมหาวิทยาลัยและชุมชน ตามจุดยืนมหาวิทยาลัยแม่โจ้มหาวิทยาลัยแห่งชีวิต

**วิสัยทัศน์ของมหาวิทยาลัย**

“เป็นมหาวิทยาลัยชั้นนำที่มีความเป็นเลิศทางการเกษตรในระดับนานาชาติ”

**พันธกิจของมหาวิทยาลัย**

1. ผลิตบัณฑิตที่มีความรู้ความสามารถในวิชาการและวิชาชีพโดยเฉพาะการเป็นผู้ประกอบการ (Entrepreneurs) ที่ทันต่อกระแสการเปลี่ยนแปลงโดยเน้อนทางด้านการเตร วิทยาศาสตร์ประยุกต์ ภาษาต่างประเทศ เทคโนโลยีสารสนเทศ และสาขาวิชาที่สอดคล้องกับทิศทางการพัฒนาเศรษฐกิจ ชุมชนท้องถิ่น และสังคมของประเทศ
2. ขยายโอกาสให้ผู้ด้อยโอกาสเข้าศึกษาต่อในระดับอุดมศึกษาและส่งเสริมการเรียนรู้ตลอดชีวิตของคนทุกระดับ
3. สร้างและพัมนานวัตกรรมและองค์ความรู้ในสาขาวิชาต่างๆ โดยเฉพาะอย่างยิ่งทางการเกษตร และวิทยาศาสตร์ประยุกต์เพื่อการเรียนรู้และถ่ายทอดเทคโนโลยีแก่สังคม
4. ขยายบริการวิชาการและความร่วมมือในระดับประเทศและนานาชาติ
5. พัฒนามหาวิทยาลัยมีความเป็นเลิศทางวิชาการด้านการเกษตร เพื่อเป็นที่พึ่งของตนเองและสังคม
6. ทำนุบำรุงศิลปวัฒนธรรมชองชาติและอนุรักษ์ทรัพยากรธรรมชาติ
7. สร้างและพัฒนาระบบบริหารจัดการให้มีประสิทธิภาพ ประสิทธิผล และมีความโปร่งใสในการบริหารงานประเด็นยุทธศาสตร์ มหาวิทยาลัยแม่โจ้

**เอกลักษณ์ของมหาวิทยาลัยแม่โจ้**

“เป็นมหาวิทยาลัยเฉพาะทางที่เป็นองค์กรแห่งการเรียนรู้และพัฒนาด้านการเกษตร”

**ปรัชญาสำนักหอสมุด**

ส่งเสริม สนับสนุนนักศึกษา บัณฑิต และบุคลากรให้เป็นผู้เรียนรู้ที่ทันสมัย ทันต่อโลกที่มีการเปลี่ยนแปลง

**วิสัยทัศน์สำนักหอสมุด**

 เป็นศูนย์กลางความรู้ของมหาวิทยาลัย เพื่อสนับสนุนการสร้างนวัตกรรม และส่งเสริมการเรียนรู้ตลอดชีวิต

**พันธกิจ**

1. บริหารจัดการทรัพยากรสารสนเทศ เพื่อสนับสนุนการเรียนรู้และสอดคล้องกับการเรียนการสอนของมหาวิทยาลัย
2. บริการที่เป็นเลิศเพื่อเพิ่มศักยภาพการเรียนรู้ อย่างสร้างสรรค์
3. พัฒนาหอจดหมายเหตุเพื่อเป็นแหล่งรวบรวม จัดเก็บ ให้บริการ เอกสารทางประวัติศาสตร์ของมหาวิทยาลัยแม่โจ้ และข้อมูลทางการเกษตรล้านนา ให้เป็นระบบที่มีมาตรฐาน
4. พัฒนาสำนักหอสมุดให้เป็นองค์กรที่มีขีดสมรรถนะสูงและเป็นมิตรต่อสิ่งแวดล้อม

**วัฒนธรรมองค์กร**

1. องค์กรแห่งการเรียนรู้ร่วมกัน

2. จิตบริการ

3. การทำงานเป็นทีม

4. ใส่ใจสิ่งแวดล้อม

**วัตถุประสงค์ของแผนพัฒนาสำนักหอสมุด**

1. เพื่อจัดทำแผนพัฒนาสำนักหอสมุด มหาวิทยาลัยแม่โจ้ที่สอดคล้องกับยุทธศาสตร์การพัฒนาการศึกษามหาวิทยาลัย

2. เพื่อดำเนินโครงการสนับสนุน และส่งเสริมสารสนเทศให้แก่ นักศึกษา บุคลากรภายในมหาวิทยาลัยแม่โจ้ และบุคคลภายนอก

3. เพื่อส่งเสริมการเรียนรู้ในโลกปัจจุบันที่มีการเปลี่ยนแปลงตลอดเวลาให้แก่นักศึกษา บุคลากรภายในมหาวิทยาลัยแม่โจ้และบุคคลภายนอก

4. เพื่อวางแผน และบริหารการให้บริการแก่นักศึกษา บุคลากรภายในมหาวิทยาลัยแม่โจ้และบุคคลภายนอกอย่างประสิทธิภาพ

**ตัวชี้วัดของแผน**

 1. มีแผนพัฒนาสำนักฯ และการให้บริการที่สอดคล้องกับยุทธศาสตร์การผลิตบัณฑิต หลักสูตร การพัฒนานักศึกษา

 2. ร้อยละของโครงการ/กิจกรรมที่ส่งเสริมการเรียนรู้ และการใช้สารสนเทศให้แก่นักศึกษา บุคลากรภายในมหาวิทยาลัย และบุคคลภายนอก

**การวิเคราะห์สภาพการณ์แผนกลยุทธ์**

|  |
| --- |
| **ด้านทรัพยากร** |
| **จุดแข็ง** | **จุดอ่อน** | **โอกาส** | **อุปสรรค** |
| ทรัพยากรสารสนเทศครอบคลุมทุกสาขาวิชา | ทรัพยากรสารสนเทศที่ซื้อมามีคนใช้น้อย | ผู้ใช้บริการมีความต้องการมาใช้ห้องสมุด เพราะมีความหลากหลายในการเลือกใช้ทรัพยากร | ผู้ใช้บริการเสนอซื้อหนังสือเข้าห้องสมุดแต่ไม่มาใช้งาน /ไม่มายืม |
| หนังสือส่วนใหญ่ที่อาจารย์เลือกจะเป็นภาษาอังกฤษ | ขาดการนำข้อมูลเชิงสถิติมาวิเคราะห์ในการจัดซื้อทรัพยากรสารสนเทศ | กระทรวงอุดมศึกษา วิทยาศาสตร์ วิจัยและนวัตกรรม บอกรับฐานข้อมูลให้ | งบประมาณในการจัดซื้อหนังสือในรูปแบบอิเล็กทรอนิกส์มีจำกัด |
| จำนวนหนังสือที่ให้บริการเพียงพอ | ขาดการสร้าง Content หรือ การแสวงหาเอกสารที่สืบค้นได้ฟรี | มีความร่วมมือในการขอรับบริจาค แลกเปลี่ยนทรัพยากร รวมถึงการได้รับงบประมาณสนับสนุนจากกับหน่วยงานอื่นๆ | พฤติกรรมของผู้ใช้บริการมีความหลากหลายในการใช้ทรัพยากรสารสนเทศ เช่น บางส่วนต้องการใช้ตัวเล่ม บางส่วนต้องการใช้ออนไลน์  |
| ทรัพยากรด้านการเกษตรมีเพียงพอ เนื่องจากเป็นมหาวิทยาลัยด้านการเกษตร | การวิเคราะห์ทรัพยากรสารสนเทศลงในระบบ ข้อมูลยังไม่เพียงพอต่อการเข้าถึงทรัพยากร เช่น ขาด Abstract หน้าสารบัญ | จัดหาหนังสืออิเล็กทรอนิกส์และมีจุดบริการนักศึกษาไว้รองรับนักศึกษาให้เพิ่มมากขึ้น | ผู้ใช้บริการส่วนใหญ่เข้ามาใช้พื้นที่ในห้องสมุด แต่ไม่ได้ใช้ทรัพยากร |
| มีทรัพยากรสารสนเทศประเภทเอกสารจดหมายเหตุ เช่น เอกสารจดหมายเหตุ หนังสือหายาก วัตถุ ที่แสดงถึงประวัติและพัฒนาการของมหาวิทยาลัย | ทรัพยากรสารสนเทศที่มียังไม่สนับสนุนการเรียนการสอนเท่าที่ควร | การติดต่อประสานงานกับตัวแทนจำหน่ายหรือสำนักพิมพ์ใหม่ๆ เพื่อสร้างโอกาสในการพัฒนาทรัพยากรสารสนเทศ |  |

|  |
| --- |
| **ด้านบริการ** |
| **จุดแข็ง** | **จุดอ่อน** | **โอกาส** | **อุปสรรค** |
| มีช่องทางการให้บริการที่มากขึ้น สะดวกขึ้น ทั้งภายในและภายนอก | มีบริการที่หลากหลาย ไม่ตอบสนองและไม่เพียงพอต่อผู้ใช้บริการ | หอสมุดกลางมีโอกาสขยายบริการและมีบทบาทไปสู่คณะได้มากขึ้น | สถานการณ์โรคระบาดใหม่ที่เกิดขึ้นทำให้เสียโอกาสในการทำกิจกรรม/โครงการที่สนับสนุนการการให้บริการ |
| บรรณารักษ์และผู้ให้บริการมีจิตบริการ | ขาดการส่งเสริมการใช้ทรัพยากรอย่างจริงจัง | อาจารย์มีความต้องการรับบริการจากสำนักหอสมุด | ประชาสัมพันธ์กิจกรรมหรือบริการทุกช่องทาง แต่ผู้ใช้บริการไม่ทราบ |
| มีจุดบริการคืนหนังสือนอกเวลาทำให้สะดวกต่อนักศึกษา | มีข้อจำกัดด้านเวลา เช่น เวลาการเปิดให้บริการ 08.30-16.30 น., การจำกัดเวลาใช้ห้องอ่านกลุ่ม | มีความร่วมมือระหว่างห้องสมุด เช่น PULINET, ThaiLIS ซึ่งสามารถขยายขอบเขตการบริการได้ | กฎ ระเบียบ ประกาศ ข้อบังคับต่างๆ ไม่เอื้อและไม่ทันต่อการเปลี่ยนแปลง ส่งผลต่อการให้บริการของห้องสมุด |
| สามารถส่งหนังสือได้ตามกำหนด หลากหลายช่องทาง | การบริการยังไม่เข้าถึงกลุ่มเป้าหมายอย่างแท้จริง | ในมหาวิทยาลัยมีพื้นที่ให้ห้องสมุดได้จัดกิจกรรมส่งเสริมการเรียนรู้หรือนำเสนอบริการ | มีพื้นที่ให้บริการอื่น ๆ เช่น ร้านกาแฟ คาเฟ่ ฯลฯ ทำให้ผู้ใช้บริการมีทางเลือกอื่น |
| มีบริการเอกสารจดหมายเหตุของมหาวิทยาลัย ทุกรูปแบบ | ขาดการให้บริการแบบมืออาชีพ เช่น ความถูกต้องของการให้บริการ รวดเร็ว ยอมรับแก้ไขข้อผิดพลาด บริการเกินความคาดหวัง | มีสาขาวิชา/หลักสูตรที่เปิดในมหาวิทยาลัยที่หลากหลาย ทำให้ห้องสมุดมีโอกาสสร้างบริการเพื่อสนับสนุนการศึกษาและการเรียนรู้ | ผู้บริหารมหาวิทยาลัยไม่เล็งเห็นความสำคัญของการเปิดบริการล่วงเวลา ทั้งๆ ที่มีผู้ใช้บริการเรียกร้อง |

|  |
| --- |
| **ด้านเทคโนโลยีสารสนเทศ** |
| **จุดแข็ง** | **จุดอ่อน** | **โอกาส** | **อุปสรรค** |
| มีการนำเทคโนโลยีที่ทันสมัย เข้ามาใช้ในการบริหารและบริการหลากหลาย | ขาดแคลนโปรแกรมที่จะใช้ในการทำงาน แต่ไม่มีโปรแกรมสำหรับทำงานด้านนี้ เพราะบางโปรแกรมมีความจำเป็นที่จะต้องทำงาน (ACDSee, Adobe) | กระทรวงอุดมศึกษา วิทยาศาสตร์ วิจัยและนวัตกรรม บอกรับฐานข้อมูลให้ | งบประมาณในการจัดซื้อหนังสือในรูปแบบอิเล็กทรอนิกส์มีจำกัด |
| มี Wi-Fi ครอบคลุมทั้งตึก | คอมพิวเตอร์ที่มีไม่รองรับกับเทคโนโลยี หรือโปรแกรมใหม่ ๆ (HW: Ram) | มีความร่วมมือในการขอรับบริจาค แลกเปลี่ยนทรัพยากร รวมถึงการได้รับงบประมาณสนับสนุนจากกับหน่วยงานอื่นๆ | พฤติกรรมของผู้ใช้บริการมีความหลากหลายในการใช้ทรัพยากรสารสนเทศ เช่น บางส่วนต้องการใช้ตัวเล่ม บางส่วนต้องการใช้ออนไลน์  |
| มีอุปกรณ์เทคโนโลยีสมัยเก่าที่หายากและมีมูลค่าสูง ที่ใช้ในการแปลงไฟล์ทรัพยากรสารสนเทศของฝ่ายจดหมายเหตุฯ | โปรแกรมที่พัฒนามายังไม่เสถียร | จัดหาหนังสืออิเล็กทรอนิกส์และมีจุดบริการนักศึกษาไว้รองรับนักศึกษาให้เพิ่มมากขึ้น | ผู้ใช้บริการส่วนใหญ่เข้ามาใช้พื้นที่ในห้องสมุด แต่ไม่ได้ใช้ทรัพยากร |
|  | ไม่มีแผนเทคโนโลยีสารสนเทศ เพื่อการบริหารจัดการเทคโนโลยีสารสนเทศที่มีการเปลี่ยนแปลง | การติดต่อประสานงานกับตัวแทนจำหน่ายหรือสำนักพิมพ์ใหม่ๆ เพื่อสร้างโอกาสในการพัฒนาทรัพยากรสารสนเทศ |  |
|  | เทคโนโลยีได้รับการแก้ไขปัญหาล่าช้า |  |  |

|  |
| --- |
| **ด้านบริหารจัดการ** |
| **จุดแข็ง** | **จุดอ่อน** | **โอกาส** | **อุปสรรค** |
| มีแผนกลยุทธ์และแผนปฏิบัติงานทั้งระยะสั้นและระยะยาว | ขาดการส่งเสริมการบริหารงานด้านวิชาชีพของห้องสมุด มุ่งเน้นด้านการบริหารสำนักงานมากเกินไป | ห้องสมุดคณะมีการยุติการให้บริการ ส่งผลให้ห้องสมุดกลางมีบทบาทมากขึ้น | ภาพลักษณ์ของมหาวิทยาลัยมุ่งเน้นหนักทางด้าน Green University อาจส่งผลต่อการบริหารจัดการของสำนักหอสมุด |
| มีโครงสร้างเป็นหน่วยงานจัดตั้งเทียบเท่าคณะ สามารถบริหารจัดการด้วยตนเองได้ | ยังไม่มีตัวชี้วัด/ระบบกลไก ที่จะขับเคลื่อนไปสู่วิสัยทัศน์ที่ตั้งเป้าหมายไว้ได้ | มีนโยบายรัฐและมหาวิทยาลัยที่มุ่งพัฒนาการบริหารจัดการ โดยใช้เทคโนโลยีเข้ามาช่วย ทำให้เกิดความโปร่งใส มีส่วนร่วมมากขึ้น | งบประมาณไม่เพียงพอในการพัฒนา |
| ผู้บริหารมี ความรู้ความสามารถในการบริหารงาน | บริหารจัดการโดยไม่อิงสภาพการณ์ที่แท้จริง | พระราชบัญญัติการศึกษาแห่งชาติ สนับสนุนการเรียนรู้ตลอดชีวิต มีประชาชน และนักเรียนเข้ามาใช้บริการ | กระแสความคงอยู่ของมหาวิทยาลัยบั่นทอนสภาพจิตใจในการทำงาน |
| ผู้อำนวยการได้รับการมอบอำนาจในการตัดสินใจและการอนุมัติในการดำเนินการด้านต่างๆ ได้ | การทำงานตามลำดับขั้นในบางกรณีเร่งด่วนจะส่งผลมีผลกระทบต่อผู้รับบริการ ควรมีการมอบอำนาจตัดสินใจบางอย่างในหน้าที่รับผิดชอบได้ | มีโอกาสเข้าร่วมประชุมกับผู้บริหารมหาวิทยาลัย |  |
| มีทีมบุคลากรที่มีความรู้ มีทักษะสามารถทำงานได้ตามทันทุกการเปลี่ยนแปลง | ขาดธรรมาภิบาลในการบริหารจัดการ ในด้านความโปร่งใสทางการเงิน |  |  |

|  |
| --- |
| **ด้านบุคลากร** |
| **จุดแข็ง** | **จุดอ่อน** | **โอกาส** | **อุปสรรค** |
| บุคลากรจำนวนมากเป็นคนรุ่นใหม่ มีความคิดสร้างสรรค์ | บุคลากรส่วนใหญ่ยังไม่มีทักษะในการทำงานแบบ Multi function  | มีรูปแบบการพัฒนาตนเองที่หลากหลาย เช่น มีโปรแกรมฝึกอบรม online การเรียนรู้ด้วยตนเอง ที่ช่วยให้บุคลากรสามารถพัฒนาตนเองได้มากขึ้น | ไม่ได้รับการจัดสรรอัตรากำลังทดแทนในตำแหน่งที่เกษียณอายุไป |
| จำนวนบุคลากรมีเพียงพอ | บุคลากรบางกลุ่มมี Fixed Mindset หรือกรอบความคิดในการพัฒนาแบบดั้งเดิมไม่ยอมปรับเปลี่ยนหรือเปลี่ยนได้ยาก | บุคลากรมีโอกาสเป็นคณะกรรมการทั้งหน่วยงานภายในและหน่วยงานภายนอก มหาวิทยาลัย โดยได้รับการสนับสนุนที่ดีจากองค์กร | ทิศทาง/แนวโน้มความเป็นแหล่งศูนย์กลางทางวิชาการของห้องสมุด มีบทบาทลดลง |
| บุคลากรมีบุคลิกภาพที่ดี  | บุคลากรยังไม่คิดจะพัฒนาตัวเองเพราะกลัวเหนื่อย | มีเครือข่ายความร่วมมือภายในประเทศและต่างประเทศเพื่อสนับสนุนให้บุคลากรได้มีโอกาสพัฒนาตนเองได้ร่วมมือระหว่างห้องสมุด | การวางแผน การบริหารบุคคลของมหาวิทยาลัยไม่ชัดเจน |
| บุคลากรทำงานเป็นทีม | บุคลากรขาดทักษะการทำวิจัย การทำงานเชิงวิชาการ | มหาวิทยาลัยสนับสนุนการทำผลงานวิชาการเพื่อความก้าวหน้าของบุคลากร |  |
|  | บุคลากรไม่มีทักษะการสื่อสารที่ดี ไม่ว่าจะเป็นการรับสาร การส่งสาร การตอบปฏิเสธลูกค้าอย่างไรไม่ให้เกิดด้านลบกับหน่วยงาน | มีเวทีนำเสนอผลงานวิชาการ เช่น PULINET ทำให้เกิดการแข่งขันและมีนวัตกรรม เกิดสิ่งใหม่ๆ และห้องสมุดพัฒนา |  |

|  |
| --- |
| **ด้านสถานที่** |
| **จุดแข็ง** | **จุดอ่อน** | **โอกาส** | **อุปสรรค** |
| ห้องสมุดมีสิ่งอำนวยความสะดวกสำหรับการใช้งานมากขึ้น เช่น ห้องประชุมย่อย | การติดตั้งเครื่องปรับอากาศถูกคำนวณจากการใช้พื้นที่ในแบบแปลนเดิม ปัจจุบันมีการเปลี่ยนแปลงพื้นที่ ทำให้เกิดผลกระทบ ส่งผลให้การทำงานของเครื่องปรับอากาศลดลง | มหาวิทยาลัยมีบริการรถไฟฟ้า | ที่จอดรถมีจำนวนไม่เพียงพอกับผู้ใช้บริการ มีปัญหาจุดจอดรถ |
| มีที่ตั้งใกล้กับอาคารเรียน เป็นอาคารเอกเทศ สถานที่ให้บริการมีความเหมาะสม | พื้นที่ให้บริการชั้น 3 มีน้อย เนื่องจากเป็นเพราะการจัดพื้นที่สำหรับเจ้าหน้าที่มากเกินไป | ผู้รับบริการมีความต้องการใช้พื้นที่เพื่อนั่งทำงาน | การซ่อมแซมอุปกรณ์ วัสดุ บางอย่าง ไม่สามารถดำเนินการได้เอง (ทั้งๆที่ทำเองได้ แต่ระเบียบไม่รองรับ) ต้องรอการจัดการเป็นลำดับขั้นตอนจากส่วนกลาง |
| มีการจัดสภาพแวดล้อมที่เอื้อต่อการใช้บริการ เช่น มีพื้นที่การให้บริการหลากหลายรูปแบบและเพียงพอ | ไม่มีการออกแบบพื้นที่ที่รองรับต่อการให้บริการแก่ผู้พิการ |  | แสงสว่างไม่เพียงพอ เนื่องจากการก่อสร้างอาคารใหม่ ที่ล้อมรอบอาคารเก่า อีกทั้งการติดตั้งขอบหน้าต่างที่สูง ทำให้แสงสว่างจากภายนอก ไม่สามารถเข้ามาในอาคารได้ ทำให้ดูทึบ แน่น ไม่โปร่งสบายตา |
| มีการจัดสถานที่ทำงานของบุคลากรอย่างชัดเจนทำให้สามารถเพิ่มพื้นที่บริการชั้น 1 และชั้น 2 ได้เพิ่มมากขึ้น | แผนผังอาคาร การจัดพื้นที่ การจัดครุภัณฑ์ ไม่เหมาะสม มีปัญหาด้านการสื่อสารให้เข้าใจ สุขอนามัย ความปลอดภัย ความสะดวกในการใช้บริการ |  | ห้องน้ำเสีย ชำรุด ไม่สามารถซ่อมได้ เนื่องจากความผิดพลาดในการก่อสร้าง การขุดท่อบ่อน้ำทิ้ง ทำให้จำนวนห้องน้ำที่ใช้ได้ มีปริมาณลดลง |
| เป็นศูนย์กลางจัดเก็บและให้บริการทรัพยากรสารสนเทศ | ไม่สามารถแก้ปัญหาเรื่องหลังคารั่วได้ |  | ในปัจจุบันผู้รับบริการมีทางเลือก/ช่องทาง มากมาย ที่จะเรียนรู้และหลายแห่งมีการจัดพื้นที่ Co-Working Space ส่งผลให้ผู้รับบริการของห้องสมุดน้อยลง |

**สรุปประเด็นยุทธศาสตร์สำนักหอสมุด ระยะ 5 ปี (พ.ศ. 2560 - 2564)**

|  |  |  |  |
| --- | --- | --- | --- |
| **ประเด็นยุทธศาสตร์ที่** | **เป้าประสงค์** | **ตัวชี้วัด** | **กลยุทธ์ในการขับเคลื่อนการดำเนินงาน** |
| 1. การพัฒนาทรัพยากรสารสนเทศให้ครอบคลุมหลักสูตรการเรียนการสอนของมหาวิทยาลัย | 1..1 มีทรัพยากรสารสนเทศครอบคลุมหลักสูตรการเรียนการสอนของมหาวิทยาลัยและตรงกับความต้องการของผู้ใช้บริการ | 1.1.1 ร้อยละของทรัพยากรสารสนเทศที่สอดคล้องกับหลักสูตรการเรียนการสอนของมหาวิทยาลัย  | 1.1.1.1 มีการจัดหาทรัพยากรสารสนเทศทุกประเภทอย่างต่อเนื่อง ครบถ้วน และทันสมัยตามมาตรฐานสากล  |
| 1.1.2 ร้อยละความพึงพอใจของผู้รับบริการต่อการจัดหาทรัพยากรห้องสมุด  | 1.1.1.2 พัฒนาฐานข้อมูลและเป็นศูนย์รวบรวมแหล่งเรียนรู้ด้านการเกษตรของมหาวิทยาลัย |
| 1.1.3 สัดส่วนจำนวนหนังสือต่อนักศึกษา  | 1.1.1.3 มีแผนพัฒนาทรัพยากรสารสนเทศให้ครอบคลุม (รวมถึงหนังสือด้านอนุรักษ์พลังงานและสิ่งแวดล้อม) |
| 1.1.4 สัดส่วนจำนวนหนังสือต่ออาจารย์ | 1.1.1.4 มีโครงการ/กิจกรรม ที่ให้อาจารย์ นักศึกษาให้ความสนใจในการคัดเลือกและเสนอหนังสือ |
| 1.1.5 ร้อยละของงบประมาณที่ใช้ในการจัดซื้อทรัพยากรสารสนเทศ  |  |
| 1.1.6 จำนวนวารสารอิเล็กทรอนิกส์ที่มีให้บริการในปีปัจจุบัน  |  |
| 1.1.7 จำนวนหนังสืออิเล็กทรอนิกส์ที่มีให้บริการในปีปัจจุบัน  |  |
| 1.1.8 จำนวนฐานข้อมูลอิเล็กทรอนิกส์ที่มีให้บริการในปีปัจจุบัน  |  |
| 1.1.9 จำนวนฐานเรียนรู้ด้านการเกษตรของมหาวิทยาลัย |  |

|  |  |  |  |
| --- | --- | --- | --- |
| **ประเด็นยุทธศาสตร์ที่** | **เป้าประสงค์** | **ตัวชี้วัด** | **กลยุทธ์ในการขับเคลื่อนการดำเนินงาน** |
| 2 การบริการสู่ความเป็นเลิศเพื่อสนับสนุนการเรียนรู้และการวิจัย | 2.1 พัฒนาคุณภาพการให้บริการให้มีประสิทธิภาพ | 2.1.1 จำนวนกิจกรรม/บริการเชิงรุกในรูปแบบใหม่ให้แก่อาจารย์และนักศึกษา 2.1.2 ร้อยละความพึงพอใจของผู้ใช้บริการ | 2.1.1.1 สร้างรูปแบบการบริการให้มีความน่าสนใจ ตรงกับความต้องการของผู้ใช้บริการและบริบทของโลกที่เปลี่ยนไป |
|  |  | 2.1.3 จำนวนโครงการบริการสู่ชุมชน | 2.1.1.2 ส่งเสริมการให้บริการวิชาการแก่ชุมชน |
|  |  | 2.1.4 ร้อยละของงบประมาณที่ใช้ในการพัฒนาสภาพแวดล้อมที่เอื้อต่อการเรียนรู้ และมีความสวยงาม | 2.1.1.3 พัฒนาสภาพแวดล้อมและเพิ่มพื้นที่การเรียนรู้ให้เพียงพอ สวยงาม และรองรับความเป็นนานาชาติ |
|  |  | 2.1.1.4 ส่งเสริม/พัฒนาการประชาสัมพันธ์สู่ผู้ใช้บริการอย่างทั่วถึงและมีประสิทธิภาพ |
|  |  | 2.1.5. จำนวนเครือข่ายความร่วมมือ | 2.1.1.5 พัฒนาและสร้างเครือข่ายความร่วมมือด้านห้องสมุดและศูนย์สารสนเทศต่าง ๆ |
|  | 2.2 เป็นแหล่งรวบรวมความรู้ พัฒนา และเผยแพร่ประวัติศาสตร์มหาวิทยาลัยแม่โจ้ และสารสนเทศภูมิปัญญาท้องถิ่นด้านการเกษตร | 2.2.1 ร้อยละความพึงพอใจของผู้ใช้บริการ2.2.2 จำนวนผู้ใช้ที่เพิ่มขึ้น | 2.2.1.1 ส่งเสริมการใช้และเผยแพร่เอกสารจดหมายเหตุและภูมิปัญญาท้องถิ่นด้านการเกษตร |
|  | 2.3 ทำนุบำรุงศิลปวัฒนธรรมและประเพณีอันดีงาม | 2.3.1 ร้อยละความพึงพอใจของผู้เข้าร่วมโครงการ/กิจกรรม | 2.3.1.1 ส่งเสริมการอนุรักษ์ศิลปวัฒนธรรมและประเพณี |

|  |  |  |  |
| --- | --- | --- | --- |
| **ประเด็นยุทธศาสตร์ที่** | **เป้าประสงค์** | **ตัวชี้วัด** | **กลยุทธ์ในการขับเคลื่อนการดำเนินงาน** |
| 3. การบริหารจัดการองค์กรที่มีสมรรถนะสูง | 3.1 มีระบบบริหารจัดการที่มีธรรมาภิบาลและมีประสิทธิภาพ | 3.1.1 ความสำเร็จของแผนพัฒนาบุคลากร | 3.1.1.1 ขับเคลื่อนแผนพัฒนาบุคลากรได้ครอบคลุมทุกกระบวนการ |
|  |  | 3.1.2 จำนวนกระบวนการที่ลดขั้นตอน และเพิ่มประสิทธิภาพของงาน (KM และ BookFair) |  |
|  |  | 3.1.3 มีทรัพยากรบุคคลที่มีสมรรถนะสูง | 3.1.1.2 พัฒนาบุคลากรให้มีพฤติกรรมการทำงานที่ทันต่อการเปลี่ยนแปลง |
|  |  | 3.1.4 จำนวนบุคลากรที่ได้รับการพัฒนาตามเส้นทางความก้าวหน้าในการทำงาน | 3.1.1.3 พัฒนาบุคลากรให้มีความก้าวหน้าในตำแหน่งที่สูงขึ้น |
|  |  | 3.1.5 ผลการปฏิบัติราชการของสำนักหอสมุด | 3.1.1.4 ส่งเสริมให้มีการจัดทำแผนกลยุทธ์ให้สอดคล้องกับเป้าหมายของมหาวิทยาลัย |
|  |  | 3.1.6 ความสำเร็จของแผนการเงิน | 3.1.1.5 ดำเนินการจัดทำแผนปฏิบัติงานและการใช้จ่ายงบประมาณ |
|  |  | 3.1.7 มีระบบประเมินคุณภาพการศึกษาอย่างมึคุณภาพ | 3.1.7.1 พัฒนาระบบประเมินคุณภาพการศึกษาอย่างมีคุณภาพ |
|  | 3.2 มีเทคโนโลยีสารสนเทศสนับสนุนการบริหารจัดการองค์กร | 3.2.1 มีฐานข้อมูลเพื่อการบริหารและการตัดสินใจของผู้บริหาร (MIS) | 3.2.1.1 ส่งเสริมและสนับสนุนการนำเทคโนโลยีสารสนเทศเพื่อให้บ |
|  |  | ริการ |
|  |  |  | 3.2.1.2 พัฒนาระบบบริหารจัดการโดยคำนึงถึงการลดขั้นตอน ลดต้นทุน และเพิ่มประสิทธิภาพในการบริหารจัดการ |
| **ประเด็นยุทธศาสตร์ที่** | **เป้าประสงค์** | **ตัวชี้วัด** | **กลยุทธ์ในการขับเคลื่อนการดำเนินงาน** |
|  | 3.3 มีสภาพแวดล้อมที่เอื้อต่อการทำงานและเป็นสากล | 3.3.1 ระดับความสำเร็จของการพัฒนาสภาพแวดล้อม | 3.3.1.1 พัฒนาห้องสมุดสู่การเป็น Green Library และ Green Office |
|  |  | 3.3.2 จำนวนโครงการ/กิจกรรมด้านการเป็นมิตรต่อสิ่งแวดล้อมสู่ชุมชน | 3.3.1.2 พัฒนาสภาพแวดล้อมและเพิ่มพื้นที่การเรียนรู้ให้เพียงพอ สวยงาม และรองรับความเป็นนานาชาติ |
|  |  | 3.3.3 ระดับรางวัลที่ได้รับจากการตรวจประเมิน Green Office | 3.3.1.3 สร้างและส่งเสริมกิจกรรมให้สอดคล้องกับยุทธศาสตร์มหาวิทยาลัย (Go Eco U.) |